Den Uul van den Grauwert | Mofert	Den Uul van den Grauwert
JUBILEUM FIEËSWEEKEND KV D’N UUL VAN DEN GRAUWERT
Van vriedig 15 jannewarie toet en mit zondig 17 jannewarie vintj de jubileumeditie van oos jaorliks fieësweekend plaats! Locatie is de toet fieëspaviljoen omgeboewdje sporthal “De Koeweide” (Achter De Hoven 4). Op vriedig 15 jannewarie steit ’n gecombineerdj optraeje vanne in Limburg befaamdje bands TONCA en WIR SIND SPITZE op ’t program. ’n 3,5 oer…
Frank Niessen jubileumprins KV d’n Uul van den Grauwert
’t is zoea wied, oze nuje veurgenger is bekindj! Jubileumprins Frank III zweijtj kómmendj vastelaovessezoen de scepter euver ’t riek van d’n Uul van den Grauwert in Mofert! Frank Niessen waerdje op 14 november op ’n gezellig prinsebal, onger ’t toezeendj oug vanne raod van Èllef en väöl anger belangstillendje, oetgerope toet Jubileumprins Frank III….
Den Uul van den Grauwert
Den Uul van den Grauwert organiseert versjillende activiteite binne `t sezoen óm de luuj van Mofert te vermake. Eder jaor wuuertj d’r `n vastelaovesgezèt oetgegaeve en sins 1983 weurd d’r eder jaor, same mit Joekskapel “Eine Ôngerein” `t Zate Hermeniekes Festival gehaje. Ouch is d’r eder jaor de Moferter Aovendj mit artieste van binne en boete Mofert. En dan höbbe veer `t nag neet gadj euver de vastelaovesdaag zelf. Op vastelaoveszónjig wuuertj in samewirking mitte parochie H. Catharina `n vastelaovesmis gehajen inne kirk. Ondanks de negatieve hajing hie-op van `t bisdom, wuuertj dees mis gans in `t Mofers plat gehaje. Aansloetend wuuertj ummer door de `t prinsepaar en `t jeugprinsepaar de vastelaovesvlag oetgehange. Sins 2008 wuuertj det gedaon op `t Kestieël. Aansloetendj is dan de sleuteleuverdrach. De prins van det jaor krieg dan de sleutel van `t “Drosamb Grauwert” vannen drosserd. Op vastaolaovesmaodig wuuertj ummer d’n optoch gehaje en oppen dinsdig wuuertj óm 11 euver 11 saoves traditioneel D’n Uul verbrandj ter aafsloeting vanne vastelaovendj.
Saoves danse en springe, `s morges de bóks neet kinne vinje!
Vorsvrie tamboere, prinsheerlijk bonzjoere!
Aane kantj mit daen hanjel, veer gaon drie daag aanne wanjel
Gein geknor en gein gekakel, veer zorge drie daag veur spektakel
Alle gesleutel oet de bol, veer make drie daag lol!
Mit de vastelaovendj gein wages oplappe, maar drie daag flink stappe!
Miene septor en mien trom, dao drejt ‘t die daag om!
Mager en gezondj, D’n Uul heat ’t weer rondj!
Las van kaaj? aet moerevlaai!
Zorg good veur hondj en kater, want mit de vasteloavendj wuerdj ut get later
Mit ein lekker glaas beer en veul plezeer, is de vasteloavendj van tachtig prachtig
Prins en raod veurop, mofert drie daag oppe kop
Veer zeen jonk, en riskere get
Is get? Geine paniek!
Veur eine gulje beer krieg geer lol en plezeer
Maag pappa dan nieks?
Vastelaovendj binne of boete, same binne, same sljoete!
Vanaaf noe kans op eine kater, veer blusse nèèt mit water!
Es veer kinne lache en zinge, zal ’t os eine sjoeane vasteloavendj bringe!
Mit genog Uulezeiver achter de handj, gaon veer door, tot d’n Uul weurtj verbrandj
Vastelaovendj in ’t landj, dan ’t voetballe aanne kantj!
Oug mitte vastelaovendj heat de Cent ellef dames present
Werm of kaat, veer vraoge om naat!
Kraag of beer, dao geit ter weer!
Har van Pol
Mit mich es prins is beer oze wins
Zoeawie eine draod bie eine stekker huuertj, is ’t de meziek dae de vastelaovendj kluuertj!
En noe, aan ‘m!
Johan van Pol
’t Hoes steit neet mieë oppe kop, daoròm loupe veer veurop!
Jehztz geht’s los!
Groeat en klein, nao 11 jaor nog altied same oppe bein
Oug sónger dialek, de vastelaovendj perfek
Vastelaovendj binne of boete, same beginne, same sjloete!
Binj uch de bös maar oppe rök, want ich hup ‘t noe te drök!
Mit al det lekkers van deze bekker waere veer wie langer wie gekker
Wie later, wie groeater de kater Mart Geraards
Waer of gein waer, veer gaon door al haer!
Ammezeertj geer uch gaer? Trektj dan van laer!
Karnaval in het hert, kriebel oppe stert.
Laot gaon, laot gaon, ‘t is zoea gedaon!
Loester good, hie kom ich!
Brandjslang aane kantj, scepter inne handj!
Tekieër gaon wie ‘n bieës, deze vastelaovendj wuuertj ein groeat fieës
Veer howwe op die kis omdet D’n Uul jörig is!
Gaef gaas, gaef gaas maar blief dichzellef de baas!
In volle galop zitte veer dees daag alles oppe kop Frits van Lierop
Woo is nieks?
Toet aswoonsdig bön ich verlaore, det höb ich d’n Uul gezwaore
Es Uul gebaore, geisse noojt verlaore
Effe neet baore en zaege, mer drie daag flink bewaege!
Ich zit ‘m op, raeken dao mer op
Foto’s	Nuuts: JUBILEUM FIEËSWEEKEND KV D’N UUL VAN DEN GRAUWERT
Jubileumprins waem geit ’t waere?
Correspondentieadres	Karnavalsvereniging "Den Uul van den Grauwert" Zandstraat 37 6065 AE Mofert info@uulvandengrauwert.nl Telefoon: 06-24852351
Volg osFacebookEmail	Home
Nuuts “Den Uul van den Grauwert”